SOCIÁLNA POISŤOVŇA

	Sociálna poisťovňa    je   verejnoprávna    inštitúcia zriadená zákonom   NR   SR č. 274/1994 Z. z. Sociálnej poisťovni  s účinnosťou od 1.1.1995, ktorá vykonáva  nemocenské    poistenie, dôchodkové zabezpečenie a  s účinnosťou od 1. apríla 2002 i  poistenie zodpovednosti zamestnávateľa za škodu pri pracovnom úraze a pri chorobe z povolania (ďalej len poistenie zodpovednosti za škodu). 

	Na báze povinného poistenia zabezpečuje výplatu systémových dávok nemocenského poistenia z dôvodu krátkodobej straty príjmov, a to nemocenské, podporu pri ošetrovaní člena rodiny,  peňažnú  pomoc  v  materstve  a  vyrovnávací  príspevok  v  tehotenstve  a materstve. S účinnosťou od 10. októbra 2002 platí poistné na zdravotné poistenie za osoby, ktorý poskytuje peňažné dávky nemocenského poistenia. Z dôvodu dlhodobej a trvalej straty príjmov vypláca dávky dôchodkového zabezpečenia, a to dôchodok : starobný, starobný pomerný,  invalidný,  čiastočný  invalidný,  za  výsluhu  rokov, vdovský, vdovecký, sirotský, a iné. V súvislosti s vykonávaním agendy poistenia zodpovednosti za škodu, hradí Sociálna poisťovňa náhrady škody poškodenému, ktoré ustanovuje Zákonník práce. Okrem výplat dávok Sociálna poisťovňa vykonáva i výber poistného na nemocenské   poistenie, dôchodkové zabezpečenie,   poistenie zodpovednosti za škodu   a   zabezpečuje konzultačnú, kontrolnú a poradenskú činnosť.

	V roku 2002 bola príspevková sadzba pre odvod poistného na nemocenské poistenie 4,8 % a na dôchodkové zabezpečenie 28,0 % z vymeriavacieho základu. Poistné platené štátom     za    vybrané    skupiny   osôb   bolo   určené na nemocenské poistenie zo 45 % z vymeriavacieho základu 5 000 Sk  a   na dôchodkové zabezpečenie zo 100 % z vymeriavacieho základu 5 000 Sk. Poistné platené Národným  úradom práce bolo určené z vymeriavacieho základu 2 700 Sk.

	Poistné na poistenie zodpovednosti za škodu platí zamestnávateľ z úhrnu vymeriavacích základov zamestnancov za predchádzajúci štvrťrok, pričom použije sadzby poistného na poistenie zodpovednosti za škodu podľa hlavného druhu činnosti, ktorú vykonáva v zmysle prílohy k zákonu NR SR č. 274/1994 Z. z. o Sociálnej poisťovni v znení neskorších predpisov. 

	A. PRÍJMY A VÝDAVKY

	Rozpočet Sociálnej poisťovne na rok 2002 schválila Národná rada uznesením č. 1801 zo dňa 18.12. 2001. Celkové zdroje (vrátane zostatku z minulých rokov 3 427,3 mil. Sk) predstavovali 95 240,8 mil. Sk a celkové výdavky 90 496,4 mil. Sk. Predpokladalo sa, že hospodárenie Sociálnej poisťovne v roku 2002 skončí  s  bilančným rozdielom vo výške 4 744,4 mil. Sk.

	V predmetnom rozpočte boli premietnuté účelovo určené výdavky správneho fondu vo výške 273,8 mil. Sk. V rozpočte nebol zapracovaný vplyv z titulu predpokladaného zvýšenia dôchodkov  v roku 2002 v objeme cca 1,9 mld Sk .

1. Počet poistencov

	Podľa odvádzateľov poistného možno poistencov/platiteľov Sociálnej poisťovne rozdeliť na tri základné skupiny, a to na poistencov štátu, poistencov Národného úradu práce  a   na ekonomicky aktívnych poistencov (zamestnanci, zamestnávatelia, SZČO a  spolupracujúce osoby, osoby dobrovoľne   pokračujúce  v účasti na nemocenskom poistení a       na  dôchodkovom   zabezpečení,    osoby   zárobkovo  činné  v    cudzine   zúčastnené na dôchodkovom zabezpečení). 

	Štát, ako platiteľ poistného v systéme dôchodkového zabezpečenia, platí len za študentov vysokých škôl (od 1. 8. 2000 štát neplatí za žiakov stredných škôl),   za   osoby  starajúce  sa o dieťa a blízku osobu, osoby poberajúce invalidný dôchodok, občanov vykonávajúcich vojenskú    službu.   Poistné   na    nemocenské    poistenie   štát  platí  za  žiakov  stredných  a študentov vysokých    škôl      a         evidovaných  nezamestnaných,  ktorí      nepoberajú    podporu  v nezamestnanosti.

	Za    osoby, ktoré sú poberateľmi podpory v nezamestnanosti je platiteľom poistného na nemocenské poistenie a dôchodkové zabezpečenie Národný úrad práce. 

	V roku 2002 platil štát poistné za 819 tisíc poistencov na nemocenské poistenie  a  408 tisíc poistencov na dôchodkové zabezpečenie, Národný úrad práce za 86 tisíc poistencov. Počet poistencov v registri Sociálnej poisťovne (zamestnanci a SZČO, t. j. bez osôb, za ktoré platí poistné štát a Národný úrad práce) mal naďalej klesajúcu tendenciu. Priemerný mesačný stav poistencov poklesol v roku 2002, oproti stavu za rok 2001 o 14 872 osôb, t. j. poklesol na 2 109 716 poistencov.

Podiel jednotlivých kategórií poistencov na nemocenské poistenie  roku 2002:	 

Podiel jednotlivých kategórií poistencov na dôchodkové zabezpečenie v roku 2002:

2. Príjmy

2.1. Celkové zdroje

	Celkové   zdroje   Sociálnej   poisťovne v roku 2002 vo výške   96 856,8 mil. Sk (vrátane prevodu prostriedkov z  minulých  období v objeme 4 935,4 mil. Sk) boli v porovnaní s rozpočtom vyššie  o  cca 1,6 mld  Sk, čo predstavuje ich plnenie na 101,7 % . Táto skutočnosť bola ovplyvnená vysokým zostatkom finančných prostriedkov z roku 2001, ktorý dosiahol výšku 4 935,4 mil. Sk, čo je oproti rozpočtovanej sume 3 427,3 mil. Sk o cca  1,5 mld Sk viac.  Medziročne celkové zdroje vzrástli o cca 8,0 mld Sk, t. j. o 109,0 %.

2.2. Príjmy v bežnom roku

V roku 2002 dosiahli príjmy bežného roka z výberu poistného a z ostatných príjmov celkovú     výšku     91 921,4 mil. Sk, čo predstavuje  plnenie   ich    rozpočtu na 100,1 %, s absolútnym prekročením o cca 100 mil. Sk. 

2.3. Výber poistného 

Z príjmov v bežnom roku ( 91 921,4 mil. Sk) tvoria 99,6 %-ný podiel príjmy z výberu poistného, čo zodpovedá sume 91 558,3 mil. Sk. Z tejto sumy predstavuje výber na nemocenské poistenie a dôchodkové zabezpečenie 91 027,8 mil. Sk  a  530,5 mil. Sk výber na poistenie zodpovednosti za škodu.

	Vývoj   výberu   poistného za ekonomicky aktívne osoby na nemocenské poistenie a dôchodkové zabezpečenie (bez štátu a NÚP, vrátane súvisiacich príjmov z dlžného poistného) za  obdobie  od   roku 1995  až   do  roku 2002 uvádzame v  prílohe  č. 6 . 
	
	Z výberu poistného na nemocenské poistenie a dôchodkové zabezpečenie vo výške 91 027,8 mil. Sk tvorí :
- 8,1 % poistné plateného štátom  za  určené  skupiny osôb, čo predstavuje  7 382,2 mil. Sk,    - 1,0 % poistné platené  Národným úradom práce za uchádzačov o zamestnanie poberajúcich podporu  v nezamestnanosti, čo zodpovedá sume 934,1 mil. Sk,
- 90,9 % poistné  platené  za  ekonomicky  aktívnych poistencov, čo  predstavuje 82 711,5 mil. Sk. 

	Z výberu    poistného   od ekonomicky  aktívnych poistencov na  nemocenské poistenie a dôchodkové zabezpečenie  je  podiel tzv. „čistého výberu poistného“ a úhrad súm na dlžnom poistnom v roku 2002 v grafickom vyjadrení takýto :

	V roku 2002 čistý výber poistného od ekonomicky aktívnych osôb v objeme cca 79,1 mld Sk, vzrástol oproti roku 2001 o 5,5 mld Sk, t. j. o 107,5 %. Príjmy z dlžných súm poistného a zo sankcií v roku 2002 v objeme cca 3,6 mld Sk (vrátane príjmov z oddlženia ŽSR a št. zdrav. zar.) boli v porovnaní s predchádzajúcim rokom zase nižšie o cca 1,5 mld Sk. 
	V    roku   2002   dosiahla     Sociálna poisťovňa vo výbere poistného (bez poistného od NÚP, štátu a bez oddlženia ŽSR a št. zdrav. zar.) 93,6 %-nú úspešnosť výberu poistného na nemocenské poistenie a dôchodkové zabezpečenie, čo je o 0,2 percentuálneho bodu viac v porovnaní s predchádzajúcim rokom. 

2.3.1. Príjmy z prostriedkov z privatizácie

	Príjmy z privatizácie v roku 2002 určené na oddlženie Železníc Slovenskej republiky a štátnych zdravotníckych zariadení sa prejavili v hospodárení Sociálnej poisťovne ako jej vlastné príjmy z vybraného dlžného poistného vo výške cca 1,0 mld Sk, čo je o 1,7 mld Sk menej v porovnaní s rokom 2001. Uvedené inštitúcie si zo zdrojov z privatizácie v roku 2001 a 2002 znížili svoje záväzky na poistnom voči Sociálnej poisťovni.	

Príjmy Sociálnej poisťovne z privatizácie v roku 2002	
											v mil. Sk
č. uznesenia vlády SR :	Zdroje
z privat.
(v zmysle uzn.vlády)	Rozpočet
Soc.p.
r.2002	Skutočnosť
r.2001          r.2003      r.2002	Rozdiel
(3-1)	
	1	2	3	4	
1092/02,A.1.(pôv.525/01,bodB.4.),ŽSR	1 400	1 400		912	488	          0	
1217/01, B.2.(pôv.525/01,bodB.1.),ŽSR	 600	 800	509	91		          0	
502/2001 k stavu záv.ZZ...,ŠZZ	500	500		42		- 458	
SPOLU	2 500	2 700	509	1045	488	   - 458	

	Uvedené príjmy z oddlženia boli o  458,0 mil. Sk nižšie, t. j. o rozdiel medzi  rozpočtovanou a poukázanou sumou z oddlženia štátnych zdravotníckych zariadení v roku 2002.  
	V roku 2002 dosiahli príjmy z oddlženia Železníc SR (1 003,0 mil. Sk)  a  štátnych zdravotníckych zariadení (41,7 mil. Sk) celkovú sumu 1 044,7 mil. Sk. 

	V súvislosti s uzneseniami vlády SR č.1217/2001  a   č.1092/2002  k použitiu majetku FNM SR boli príjmy rozpočtované Sociálnou poisťovňou na rok 2002 z oddlženia Železníc SR vo výške 2,2 mld Sk znížené na 2,0 mld Sk  a  túto sumu Železnice SR poukázali nasledovne :
- zo sumy 600,0 mil. Sk (uzn. č. 1217/2001) preddavok 509,0 mil. Sk v decembri 2001  a doplatok 91,0     mil. Sk v  roku 2002,                  
- zo sumy 1 400,0 mil. Sk (uzn. č. 1092/2002) preddavok 912,0 mil. Sk a zostávajúcu čiastku 488,0 mil. Sk v 1. štvrťroku 2003.
	
2.4. Ostatné príjmy 

	 Ostatné príjmy, predovšetkým  úroky,  predstavovali sumu 363,2 mil. Sk, čo predstavuje plnenie na 103,8 % a dosiahli úroveň roka 2001.

3. Výdavky  celkom

	V  roku 2002 dosiahli celkové výdavky realizované prostredníctvom fondov výšku  91 354,9 mil. Sk, čo je 100,9 %-né plnenie rozpočtu.  V porovnaní s rokom 2001 vzrástli celkové výdavky o cca  6,7 mld Sk, t. j. o 108,0 %.
Prehľad o použití jednotlivých fondov : 
	                                                                                                        v mil. Sk
Ukazovateľ	rok 2001	rok 2002	rok 2002	% plnenia	
	skutočnosť	rozp.Soc.poist.	skutočnosť		
	1	2	3	3/2	
Zákl. fond nemocenského poistenia	8 879,2	9 550,5	8 663,1	90,7	
Zákl. fond dôchodkového zabezpečenia	73 378,6	77 693,5	79 625,4	 102,5	
Zákl. fond poist. zodpovednosti za škodu	-	331,9	297,5	89,7	
Správny fond	2 362,4	2 920,5	2 768,9	 94,8	
SPOLU	84 620,1	90 496,4	91 354,9	100,9	

	Vo výdavkoch základného fondu dôchodkového zabezpečenia sú premietnuté i výdavky z titulu zvýšenia   dôchodkov   od   1. júla   o 5 % v objeme 1 937,9 mil. Sk,  ktoré  neboli v rozpočte Sociálnej poisťovne na rok 2002  predpokladané. 

B.  BILANCIA 

	Bilancia hospodárenia Sociálnej poisťovne v bežnom roku 2002 dosiahla výšku 566,5 mil. Sk, čo je oproti roku 2001 zvýšenie o cca 400 mil. Sk.

	V roku 2002 celková bilancia Sociálnej poisťovne (vrátane finančných prostriedkov z minulých období)    skončila   aktívnym   zostatkom  prostriedkov  na   bankových účtoch vo výške 5 501,9 mil. Sk, čo predstavuje nárast oproti roku 2001 o cca 1,2 mld Sk.

	V roku 2002 naďalej pokračoval trend v zvyšovaní celkového bilančného  zostatku Sociálnej poisťovne. Na   jeho úroveň  pozitívne vplývali zdroje z privatizácie na oddlženie Železníc SR a štátnych zdravotníckych zariadení použité na úhradu nedoplatkov na poistnom voči Sociálnej poisťovni v roku 2000 v objeme 6, 05 mld Sk, 2,66 mld Sk v roku 2001    a   v roku 2002 v objeme cca 1,0 mld Sk.

	Na zabezpečenie solventnosti základného fondu dôchodkového zabezpečenia v roku 2002, obdobne ako v predchádzajúcom období použila Sociálna poisťovňa vnútorné zdroje krytia, a to zo základného fondu nemocenského poistenia a rezervného fondu vo výške cca 5,3 mld Sk. Od roku 1999 do roku 2002 na krytie deficitu tohto fondu použila celkom 15,6 mld Sk. 

C.  POHĽADÁVKY 

Stav pohľadávok Sociálnej poisťovne na poistnom na nemocenské poistenie a dôchodkové zabezpečenie, vykázaný k 31.12. 2002 v sume  53 986,6  mil. Sk, sa medziročne  zvýšil o  3,2 mld Sk. Z toho predpísané pohľadávky predstavujú  48 877,0  mil. Sk (medziročne sa zvýšili o 2,7 mld Sk), z ktorých 43 %, resp. 21 020,5 mil. Sk tvoria pohľadávky na poistnom (istina).

Prehľad o vývoji pohľadávok:	
										v mil.Sk	
Ukazovateľ	Stav pohľadávok 31.12.2001	Stav pohľadávok 31.12.2002	Index	
	1	2	2/1	
pohľadávky celkom
(predpísané)	45 937,6	48 877,0	106,4	
- na poistnom	18 106,7	21 020,5	116,1	

- z titulu sankcií	27 830,9	27 856,5	100,1	

Úspešnosť  vymáhania   pohľadávok v roku 2002 vykazuje Sociálna poisťovňa na úrovni 23,8 %.	

 D.  ZÁVÄZKY	 

	Krátkodobé záväzky Sociálnej poisťovne k 31. 12. 2002 bez vnútorného zúčtovania,
 t. j. bez finančnej pôžičky základnému fondu dôchodkového zabezpečenia (cca 1,3 mld Sk) dosiahli úroveň 3 898,6 mil.Sk, z toho záväzky voči štátnemu rozpočtu z titulu vymáhania poistného za rok 1993  a 1994 voči Všeobecnej zdravotnej poisťovni predstavujú 2 987,3 mil. Sk. Ostatné   záväzky   na   úrovni    911,2 mil. Sk   sa  nevzťahujú k hlavnej činnosti Sociálnej poisťovne. 

E.  TVORBA A POUŽITIE FONDOV  

	   Z celkových   zdrojov   96 856,8 mil. Sk  v  sledovanom  období  Sociálna poisťovňa v súlade so zákonom NR SR č. 274/1994 Z. z. o Sociálnej poisťovni v znení neskorších predpisov tvorila fondy. Tvorba   základných   fondov v bežnom roku bola znížená celkom o 3 373,6 mil. Sk, t. j. o tvorbu správneho fondu a rezervného fondu. V tom tvorba správneho fondu vo výške 2 920,5 mil. Sk zodpovedala  cca 3,2 % príjmov z výberu poistného     a    tvorba  rezervného fondu vo výške 454,8 mil. Sk zodpovedala  0,5 % príjmov z výberu poistného 

	Celkové výdavky Sociálnej poisťovne za sledované obdobie dosiahli objem 91 354,9 mil. Sk,  t. j.  100,9 %.   Priemerné  mesačné výdavky predstavovali cca 7,6 mld Sk a vzrástli  v porovnaní  s     rokom 2001   o  cca  0,6mld Sk.   Jednotlivé   výdavky  fondov   sú uvádzané v predchádzajúcej  časti Výdavky celkom.

	Celkové hospodárenie za rok 2002 skončilo aktívnym zostatkom v sume 5 501,9 mil. Sk, z toho jednotlivé zostatky fondov sú nasledovné :  

										         v mil. Sk
Skutočnosť  2002	ZFNP	ZFDZ	ZFPZŠ	RF	SF	Fondy  spolu	
Tvorba celkom	14 507,4	75 659,3	1 212,7	2 556,9	2 920,5	96 856,8	
Použitie celkom	8 863,1	79 625,4	297,5	0	 2 768,9	91 354,9	
Zostatok celkom
Zost.c. po presune 	5 844,3
1 484,3	-3 966,1
1 293,9	915,2
915,2	2 556,9
1 656,9	 151,6
151,6	5 501,9
5 501,9	

Základný fond nemocenského poistenia (ZFNP)

	Zo   základného   fondu   nemocenského   poistenia   sa   uhrádzali   výdavky na systémové  dávky nemocenského  poistenia a poistné na zdravotné poistenie za osoby, ktorým boli poskytnuté peňažné dávky nemocenského poistenia (príloha č. 7a). Čerpanie výdavkov fondu dosiahlo výšku 8 663,1 mil. Sk, čo predstavuje plnenie rozpočtu na 90,7 %, v absolútnom vyjadrení úsporu výdavkov v porovnaní s rozpočtom o cca 900,0 mil. Sk. Priemerné mesačné výdavky  tohto fondu  predstavovali cca 720 mil. Sk   a  boli o  80 mil. Sk nižšie ako predpokladal  rozpočet. Výdavky fondu v roku 2002  dosiahli úroveň roka 2001   v  súvislosti   s   nízkym  čerpaním výdavkov na dávke nemocenské. 

	Zostatok  základného fondu  nemocenského poistenia v bežnom roku 2002 dosiahol  prebytok 4 503,5 mil. Sk. Celkový  zostatok  tohto fondu vrátane prevodu 1 340,8 mil. Sk  predstavuje  5 844,3 mil. Sk.   Po presune finančných prostriedkov vo výške 4 360,0 mil. Sk do  základného fondu  dôchodkového zabezpečenia na krytie deficitu tohto fondu, celkový zostatok základného fondu  nemocenského poistenia predstavuje  prebytok 1 484,3 mil. Sk. 

	V mechanizme hospodárenia tohto fondu sa opakuje situácia z predchádzajúceho roka, kedy sa na krytie deficitu základného fondu  dôchodkového zabezpečenia použili zdroje v objeme cca 3,5 mld Sk a zostatok  základného fondu  nemocenského poistenia (po presune) dosiahol cca 1,3 mld. Sk.

Základný fond dôchodkového zabezpečenia (ZFDZ)

	Zo základného fondu dôchodkového zabezpečenia sa uhrádzajú systémové dávky dôchodkového  zabezpečenia, ktoré   nezahŕňajú  výdavky súvisiace  so zvýšením dôchodkov z titulu jediného zdroja príjmu, odboja a rehabilitácie ( príloha č. 7b ). Výdavky základného fondu dôchodkového zabezpečenia dosiahli úroveň 79 625,4  mil. Sk, t. j. 102,5 % z predpokladanej ročnej výšky. V týchto výdavkoch je premietnuté  aj zvýšenie dôchodkov od 1. júla 2002 o 5 %, s dopadom 1 937,9 mil. Sk, ktoré neboli  v  rozpočte zapracované. Mesačné výdavky na  vyplatené dôchodky predstavujú cca 6,6 mld Sk a vzrástli  v porovnaní s rokom 2001 o cca  0,5 mld Sk. 

	Za rok 2002 zostatok základného fondu dôchodkového zabezpečenia v bežnom roku dosiahol schodok  4 795,5 mil. Sk. Celkový zostatok tohto fondu vrátane prevodu 829,4 mil. Sk predstavuje schodok 3 966,1 mil. Sk. Deficit tohto fondu bol krytý presunom finančných prostriedkov v celkovej výške 5 260, 0 mil. Sk, v tom 4 360,0 mil. Sk zo základného fondu nemocenského poistenia a 900,0 mil. Sk z rezervného fondu. Fond po presune vykazuje prebytok 1 293,9 mil. Sk.

Základný fond poistenia zodpovednosti za škodu (ZFPZŠ)

	Základný fond poistenia zodpovednosti za škodu je určený na výplatu náhrady škody. Tvorí sa z poistného na poistenie zodpovednosti za škodu  ale i z ostatných príjmov v zmysle § 37b zákona NR SR č. 274/1994 Z. z. o Sociálnej poisťovni v znení neskorších predpisov. Súčasťou sú i finančné prostriedky z rezervy vlády SR (§51 f citovaného zákona) v súvislosti s uspokojovaním nárokov zamestnancov štátneho podniku alebo akciovej spoločnosti, ktorej zakladateľom je štát, pri ktorých zrušení bola vykonaná likvidácia alebo zanikli podľa zákona o konkurze. 	

	Výdavky základného fondu poistenia zodpovednosti za škodu dosiahli úroveň 297,5  mil. Sk, čo je 89,7 %-né plnenie rozpočtu. Z  výdavkov fondu najvyšší   podiel tvorili dávky : náhrada za stratu na zárobku počas pracovnej neschopnosti (35,3 %), náhrada za stratu na zárobku po skončení pracovnej neschopnosti, alebo pri uznaní invalidity, alebo čiastočnej invalidity (30,6 %)  a  náhrada za bolesť a sťaženie spoločenského uplatnenia (30,6 %). 
	Zostatok  základného fondu  poistenia zodpovednosti za škodu v bežnom roku 2002 dosiahol  prebytok 252,1 mil. Sk. Celkový  zostatok  tohto fondu vrátane prevodu zo Slovenskej poisťovne v sume 663,1 mil. Sk na základe „Dohody o prevode finančných prostriedkov ...“  predstavuje sumu   915,2 mil. Sk.
 
Správny fond (SF)

	Finančné prostriedky zo správneho fondu  boli čerpané v sume 2 768,9 mil. Sk, čo je 94,8 % predpokladanej ročnej úrovne. V tom neinvestičné náklady dosiahli 2 051,2 mil. Sk a  investičné výdavky  717,7 mil. Sk.

	Použitie správneho fondu v roku 2002 zabezpečovala Sociálna poisťovňa v súlade uznesením NR SR k rozpočtu poisťovne na rok 2002 v dvoch rovinách :
- z účelovo viazaných prostriedkov v sume 273,8 mil. Sk, z ktorých  sa čerpala suma 123,0 mil. Sk, t. j.  44,9 %. Z toho čerpanie na informačno-komunikačné technológie vo vzťahu k novým úlohám Sociálnej poisťovne dosiahlo výšku 106,9 mil. Sk. Použitie účelovo určených prostriedkov bolo viazané na  súhlas  správnej rady Sociálnej poisťovne.
- z rozpočtovanej sumy správneho fondu (bez účelovo určených prostriedkov) vo výške 2 646,7 mil. Sk, z ktorej čerpanie vo výške 2 645,9 mil. Sk predstavovalo 99,97 %- né plnenie rozpočtu. Z toho investičné výdavky bez účelovej rezervy boli čerpané vo výške 608,5 mil. Sk, t. j. 97,2 %.   

	Tvorba fondu vo výške 3,2 %  z výberu poistného  pokryla náklady vo výške 2 768,9 mil. Sk, ktorých objem predstavuje  3,0 %   z výberu poistného.  Správny fond  vykazuje za rok 2002  prebytok   151,6 mil. Sk, ktorý sa v súlade s platnou legislatívou presunie do rezervného fondu a zostatok správneho fondu bude nulový.

Rezervný fond (RF)

	Za sledované obdobie sa z rezervného fondu na krytie deficitu základného fondu dôchodkového zabezpečenia použili finančné prostriedky v sume 900,0 mil. Sk.
	Celkový zostatok rezervného fondu (po presune 900,0 mil. Sk), vrátane naakumulovaných zdrojov z minulého obdobia a prevode  zo správneho fondu za rok 2002  predstavuje  1 808,5 mil. Sk . 

F. ZDROJE ZO ŠTÁTNEHO ROZPOČTU

	V roku 2002 bol vzťah štátneho rozpočtu k Sociálnej poisťovni definovaný rámcom zákona č. 274/1994 Z. z. o Sociálnej poisťovni v znení neskorších predpisov a zákona NR SR č. 586/2001 Z. z.  o štátnom rozpočte na rok 2002 : 

1. V roku 2002 štát platil do Sociálnej poisťovne spolu sumu 17 380,7 mil. Sk, v tom :
- poistné, za určené  skupiny osôb na nemocenské poistenie a dôchodkové zabezpečenie v celkovej výške  7 895,7 mil. Sk, čo je v porovnaní s rokom 2001 viac o cca 3,5 mld Sk, t. j. o 78 % viac.
-  ako zamestnávateľ za štátne RO a štátne PO na nemocenské poistenie a dôchodkové zabezpečenie v celkovej výške  9 485,0 mil. Sk  
2. V roku 2002 nevznikla potreba garancie platobnej schopnosti Sociálnej poisťovne, ani z titulu zabezpečenia solventnosti základného fondu dôchodkového zabezpečenia v súvislosti s valorizáciou dôchodkov od 1. júla 2002. Štát sa v zmysle § 2 zák. č. 274/1994 Z. z. o Sociálnej poisťovni v  znení neskorších predpisov  podieľa na zabezpečení platobnej schopnosti Sociálnej poisťovne poskytnutím návratnej finančnej výpomoci, a to do výšky 100 % jej platobnej neschopnosti.  

3. V zmysle § 13 ods.1, písm. b) citovaného zákona príjmom Sociálnej poisťovne sú príspevky zo štátneho rozpočtu na zvýšenie dôchodkov z dôvodu rastu životných nákladov, na ktoré v roku 2002 nevznikol nárok zo štátneho rozpočtu. 

Závery

	Z predloženej analýzy vývoja finančného hospodárenia Sociálnej poisťovne vyplýva, že negatívny vývoj celkového bilančného zostatku Sociálnej poisťovne založený od roku 1999 sa podarilo v roku 2001 zastaviť. V roku 2002 vzrástol zostatok v porovnaní s rokom 2001 o cca 1,2 mld Sk, t. j. k 31.12. 2002 dosiahol výšku cca 5,5 mld Sk.
 
	V roku 2002   nevznikla  potreba garancie platobnej schopnosti Sociálnej poisťovne zo štátneho rozpočtu, ani z dôvodu zvýšenia dôchodkov od 1. júla 2002 ( o 5 %, čo zodpovedá objemu 1,9 mld Sk). Deficit základného fondu dôchodkového zabezpečenia poisťovňa, rovnako ako v predchádzajúcom období, vykryla z vnútorných zdrojov, a to presunom zdrojov zo základného fondu nemocenského poistenia  a  z rezervného fondu v celkovej výške 5 260,0 mil.  Sk.  Od   roku 1999 do  roku  2002  na  krytie  deficitu  tohto fondu   použila  celkom cca 15,6 mld  Sk.

ZDRAVOTNÉ POISŤOVNE

Výkon   zdravotného   poistenia   je  legislatívne     zabezpečený    zákonom    NR SR č. 273/1994 Z. z. v znení neskorších predpisov. Jeho realizácia je zverená zdravotným poisťovniam. V  roku  2002 vykonávalo  povinné  zdravotné  poistenie  päť  zdravotných poisťovní, z ktorých dve vznikli zo zákona ako verejnoprávne inštitúcie a tri zdravotné poisťovne sú v zmysle citovaného zákona rezortnými poisťovňami. 

Národná rada schválila uzneseniami  č. 1805 a   č. 1806 zo dňa 18.12.2001 rozpočty na rok 2002 zákonom zriadených poisťovní - Všeobecnej zdravotnej poisťovne a  Spoločnej zdravotnej  poisťovne.

Vládny návrh rozpočtu za celý systém zdravotného poisťovníctva, ktorý zahŕňa päť zdravotných poisťovní, bol súčasťou vládneho návrhu zákona o štátnom rozpočte a rozpočtov ostatných zložiek verejných financií na rok 2002, ktorý schválila Národná rada SR uznesením číslo 1789 dňa 13.12.2001.

A. PRÍJMY A VÝDAVKY 	

1. Počet  poistencov
	
Vychádzajúc z finančného zúčtovania poistného plateného štátom za vybrané kategórie osôb za rok 2002 predstavoval celkový priemerný počet poistencov 5 380 123 osôb (vrátane zahraničných študentov v počte 668). Z toho bol priemerný počet poistencov NÚP 86 442 osôb, priemerný počet poistencov štátu v počte 3 318 029 osôb a  zostatok predstavujú ekonomicky aktívni poistenci v počte 1 975 652 osôb. Podľa štatistických údajov zo sčítania obyvateľstva v roku 2001 počet obyvateľov SR predstavuje 5 379 455 osôb, pričom sa predpokladá, že sa v roku 2002 stav obyvateľstva nezmenil.

Ukazovateľ	2002	%	
priem. počet zamestnancov v NH	1 975 652	36,7	
priem. počet poistencov štátu	3 318 029	61,7	
priem. počet poistencov NÚP	86 442	1,6	
priem. počet všetkých (vrátane zahr.štud.)	5 380 123	100,0	
priemerný počet zahr. študentov (v poist. štátu)	-668	x	
počet obyvateľstva  SR  spolu	5 379 455	x	

	

									

									

									

2 . Príjmy  

2.1.  Vlastné príjmy

2.1.1.  Výber poistného 

	V sledovanom období dosiahli príjmy zdravotných poisťovní výšku 57 518,7 mil. Sk, čo predstavuje 100,4 % príjmov predpokladaných v rozpočte na rok 2002. Celkový objem prostriedkov  v   systéme,  vrátane   prevodu   z   minulých  období, dosiahol výšku 60 195,0 mil. Sk a 101,9 % rozpočtovanej výšky. Príjmy zdravotných poisťovní boli v roku 2002 tvorené sadzbou 14 % z vymeriavacieho základu. 
	
Rozhodujúci vplyv na vývoj príjmov v systéme má výber poistného od ekonomicky aktívnych poistencov. Tento dosiahol k 31.12.2002 sumu 38 714,2 mil. Sk, t.j. 105,4 % predpokladanej výšky 36 734,6 mil. Sk. Z hľadiska vývoja uvedená suma   znamená, že výber poistného zaznamenáva stále rastúci trend. (príloha č. 6).  

V sume poistného je zahrnutých  798,0 mil. Sk, ktoré boli FNM vyčlenené z prostriedkov z privatizácie pre Železnice SR na zníženie ich záväzku na poistnom voči Spoločnej zdravotnej poisťovni (príloha č. 2b).

Z celkového výberu poistného v objeme 38 714,2 (vrátane výberu od ŽSR) predstavuje výber poistného za bežný rok  37 123,9 mil. Sk  a výber dlžného poistného sumu 1 590,3 mil. Sk. Výber poistného od ekonomicky aktívnych poistencov v roku 2002 vzrástol o sumu 4 308,5 mil. Sk oproti roku 2001, kedy dosiahol úroveň 34 405,7 mil. Sk.

	

								

								

								

								

								

								

								

Ďalší objemovo výrazný vplyv na vývoj zdrojov systému mala platba  poistného štátom,  ktorá   bola   pre rok  2002  rozpočtovaná  vo  výške  15 261,5  mil. Sk, čo je o cca 2 mld Sk vyššie ako v roku 2001.  Ide o platbu, ktorá   sa   do   systému   dostáva   plynule  v   mesačných   intervaloch vo forme preddavku. V príjmoch poisťovní sa k 31.12.2002 premietla vo výške 15 463,5 mil. Sk, pričom v tejto sume je zahrnuté i zúčtovanie poistného so ŠR za rok 2001, kedy bol vyčíslený nedoplatok štátu vo výške 202,0 mil. Sk.

	Platba   poistného plateného Národným úradom práce za   evidovaných    nezamestnaných,    ktorí    poberajú    podporu v nezamestnanosti, dosiahla k 31.12.2002 výšku  523,1 mil. Sk, čo predstavuje 83,7 % rozpočtovaných príjmov. 
								                 
Výber poistného v systéme zdravotného poistenia                           Tab. č.1    (v mil. Sk)
	Rozpočet ZP
2002	Rozpočet MF
2002	Skutočnosť 
2002	% plnenia     	
výber poistného celkom, z toho za: 
ek. aktív. poistencov, z toho:
-	za zamestnancov
-	za zamestnávateľov
-	za SZČO a spolupr.os.
-	ostatní platitelia
zo št. rozpočtu, z toho:
   - zúčtovanie za rok 2001	52 037,0

36 150,5
9 571,8
24 472,2
1 724,1
382,4
15 261,5	52 621,1

36 734,6

15 261,5	54 735,3

38 714,2
10 224,0
26 399,4
1 731,2
359,6
15 463,6
202,0	104,0

105,4

101,3	
z NÚP	625,0	625,0	523,1	83,7	
zo Soc. poisťovne a ost. pl.			34,4	x    	

Zdravotné poisťovne dosiahli v roku 2002 úspešnosť  výberu poistného za bežný rok vrátane doplatkov minulých období v priemere na úrovni 104,5 %, celkovú úspešnosť výberu od začiatku činnosti dosiahli v priemere na úrovni 97,4 %.  	

Úspešnosť  vymáhania   pohľadávok v roku 2002 vykázali v priemere na úrovni 59,1 % v bežnom roku, celkovú úspešnosť vymáhania pohľadávok od začiatku činnosti dosiahli v priemere vo výške 44,06 %. 

Vyššia úspešnosť vymáhania pohľadávok je u zdravotných poisťovní ovplyvnená výškou zdrojov z privatizácie, použitých na úhradu dlžného poistného Železníc SR voči Spoločnej zdravotnej poisťovni.

2.1.2.	Prerozdeľovanie poistného na osobitnom účte povinného zdravotného poistenia  
 
Dozorný  orgán  nad  prerozdeľovaním  poistného povinného zdravotného poistenia v roku 2002 schválil výsledky prerozdelenia tak, ako ich predložil správca osobitného účtu. Od januára do septembra 2002 (prerozdeľovanie za mesiac august) konštatoval, že Spoločná zdravotná poisťovňa (ďalej SZP) nedodržiava § 56 ods. 8 a ods. 11 zákona NR SR č. 273/1994 Z. z. v znení neskorších predpisov, teda neodvádza na osobitný účet povinného zdravotného poistenia sumu vypočítanú správcom osobitného účtu, ale nižšiu čiastku. Tento rozdiel sa mesačne pohyboval v závislosti od finančných zdrojov poisťovne a v priebehu roka sa záväzok na poistnom SZP voči osobitnému účtu povinného zdravotného poistenia zvýšil o 824,4 mil. Sk. Zdravotné poisťovne začali splácať svoje záväzky voči osobitnému účtu podľa splátkových kalendárov, čo je dôvodom nižšieho nárastu záväzkov ako v predchádzajúcom roku, kedy došlo k zvýšeniu záväzkov o 1 284,7 mil. Sk.

Na osobitnom účte povinného zdravotného poistenia, ktorého správcom je Všeobecná zdravotná poisťovňa, sa kumulujú prostriedky podliehajúce prerozdeleniu  poistného,  t.j.  poistné  platené  štátom, Národným úradom práce,  Sociálnou poisťovňou a organizáciami príslušnými na výplatu dávok nemocenského poistenia a prostriedky z výberu poistného od ekonomicky aktívnych poistencov, ktoré jednotlivé poisťovne odvádzajú vo výške ich odvodu určeného výsledkom príslušného mesačného prerozdelenia poistného. Vo výkazoch zdravotných poisťovní k 31.12.2002 sa výsledok prerozdelenia premietol v sume 16 039,6mil. Sk. 

Príjmy osobitného účtu dosiahli v bežnom roku celkovú hodnotu 17 836,5 mil. Sk, z čoho predstavuje najvyššiu časť poistné platené štátom, a to 15 261,5 mil. Sk, výsledok zúčtovania so štátnym rozpočtom za rok 2001 zvýšil príjmy o 202, 0 mil. Sk, úhrady poistného za poistencov poberajúcich dávky v práceneschopnosti dosiahli sumu 34,4 mil. Sk a príjem od poisťovní platiacich do prerozdelenia predstavoval hodnotu 1 702,0 mil. Sk. Ďalšiu časť príjmov predstavovali okrem úrokov splatené záväzky poisťovní v celkovej sume 97,0 mil. Sk

Správca osobitného účtu z celkových výdavkov v objeme 17 845,4 mil. Sk poukazoval okrem platieb z prerozdelenia poisťovniam vo výške 17 739,0 mil. Sk i finančné prostriedky vo výške 101,9 mil. Sk, ktorými znižoval svoje záväzky voči zdravotným poisťovniam. 

Na osobitnom účte prerozdeľovania povinného zdravotného poistenia sú viazané finančné prostriedky, určené pre zrušenú Družstevnú zdravotnú poisťovňu Perspektíva (záväzok OÚP voči zdravotným poisťovniam) vo výške 21 mil. Sk.

Stav  prostriedkov  na  osobitnom  účte  k  31.12.2002   predstavoval   30,2 mil.  Sk.  K rovnakému termínu sú evidované pohľadávky tohto účtu vo výške 6 193,5 mil. Sk, z toho pohľadávky na poistnom sú v hodnote 2 665,2 mil. Sk. Z  tejto sumy predstavuje pohľadávka  voči  Spoločnej zdravotnej poisťovni 2 618,3 mil. Sk a voči Chemickej  zdravotnej  poisťovni  Apollo v sume 47,0 mil. Sk. Poplatky z omeškania dosiahli úroveň 3 003,7 mil. Sk. 

Spoločná zdravotná poisťovňa (ďalej len SZP) od mája 2000 začala poukazovať poistné predpísané správcom osobitného účtu s oneskorením a v neúplných čiastkach. V októbri 2000 SZP oznámila Všeobecnej zdravotnej poisťovni, ako správcovi osobitného účtu, že na základe rozhodnutia samosprávneho orgánu nebude odvádzať finančné prostriedky zdravotného poistenia z dôvodu svojej zadĺženosti  voči poskytovateľom zdravotnej starostlivosti. Následne za obdobie september 2000 až október 2001 a za mesiace február, marec, máj, jún, júl a august 2002, SZP poistné neuhrádzala vôbec, resp. odvádzala na osobitný účet len čiastočné platby. V máji 2002 na rokovaní štatutárnych zástupcov k uvedenému problému navrhla SZP vlastnú kalkuláciu mesačnej splátky starého záväzku v sume 15 mil. Sk, čo však vzhľadom na celkový objem záväzku nerieši danú situáciu. S uvedeným návrhom splátkového kalendára Všeobecná zdravotná poisťovňa nesúhlasila. K 31. 12. 2002 vykonala Všeobecná zdravotná poisťovňa inventarizáciu pohľadávok a záväzkov so  SZP. Zo strany SZP bol potvrdený záväzok voči osobitnému účtu v celkovej sume 5 366,1 mil. Sk, z toho na poistnom 2 618,3 mil.   a na poplatku z omeškania 2 747,8 mil. Sk. Zdravotné poisťovne vo svojich výkazoch k 31.12.2002 premietli celkový záväzok voči osobitnému účtu iba vo výške 2 865,5 mil. Sk z dôvodu neuznania výšky výpočtu neodvedeného poistného a sankcií správcom osobitného účtu (Spoločná zdravotná poisťovňa a CHZP Apollo). Neodvádzanie platieb do prerozdelenia sa prejavilo vo výkazoch poisťovní v raste záväzkov oproti roku 2001 o 824,4 mil. Sk. Menší nárast ako v predchádzajúcom roku (1 284,7 mil. Sk) je z dôvodu splácania týchto záväzkov v zmysle uzatvorených splátkových kalendárov. 
Od októbra 2002 (prerozdeľovanie za september) plní SZP zákonom stanovené odvody poistného a zároveň aj podľa vlastného splátkového kalendára spláca na osobitný účet čiastku 15 mil. Sk mesačne.

Pohľadávky z opakovaného prerozdeľovania poistného za obdobie rokov 1997, 1998 a I. polrok 1999 sú vo výške 524,6 mil. Sk. Záväzky voči zdravotným poisťovniam osobitný účet vykázal vo výške 3 214,7 mil.  Sk, z čoho predstavujú záväzky z opakovaného prerozdeľovania poistného za obdobie rokov 1997, 1998 a 1. polrok 1999 sumu 525,1 mil. Sk. Záväzok z titulu odvodu úrokov za roky 1995 až 1999 voči zrušenej Družstevnej zdravotnej poisťovni Perspektíva je vo výške 4,2 mil. Sk (príloha č. 4).

2.1.3. Ostatné príjmy

2.1.3.1.Príspevok zo štátneho rozpočtu
	 
V zmysle §48 zákona NR SR č. 273/1994 Z. z. dosiahli v roku 2002 príspevky zo štátneho rozpočtu na úhradu nákladov za zdravotnú starostlivosť poskytnutú vo výnimočných prípadoch bezdomovcom vo výške 4,2 mil. Sk, čo predstavuje plnenie tejto položky na 70%. Príspevok sa  oproti minulému roku, kedy dosiahol hodnotu 6,9 mil. Sk,  znížil o 2,7 mil. Sk.

2.1.3.2.Ostatné 

	Výška príjmov z úrokov, prijatých penále a poplatkov, regresných náhrad, príjmov plynúcich z majetku, náhrad poistných udalostí a ost. predstavovala sumu 405,5 mil. Sk.

2.1.4. Príjmy z prostriedkov z privatizácie 

	V rozpočte príjmov zdravotných poisťovní sa v zmysle uznesenia vlády SR č. 815/2002 predpokladali prostriedky z privatizácie vo výške 3 685 mil. Sk. Vo výkazoch zdravotných poisťovní  k 31.12.2002 sa prostriedky z privatizácie premietli vo výške 2 355,2 mil. Sk, z čoho objem peňažných prostriedkov predstavuje sumu 1 979,0 mil. Sk a vzájomné vysporiadanie pohľadávok a záväzkov je v objeme 376,2 mil. Sk.

Uznesením vlády SR č. 525/01 a v zmysle listu ŽSR zo dňa 11.7.2001 sa z prostriedkov FNM určili  pre rok 2001 prostriedky vo výške 400 mil. Sk na úhradu dlžného poistného na zdravotné poistenie Železníc SR voči Spoločnej zdravotnej poisťovni.  Z týchto prostriedkov obdržala Spoločná zdravotná poisťovňa  do 31.12.2001 sumu 75 mil. Sk. Zostatok 325 mil. Sk sa premietol v príjmoch roku 2002.

Rozpočtované prostriedky z privatizácie vo výške 1 000 mil. Sk na splatenie záväzkov Železníc SR voči Spoločnej zdravotnej poisťovni sa v zmysle uznesenia vlády SR č. 1092/02 znížili  na 720,0 mil. Sk. Z tejto sumy obdržala Spoločná zdravotná poisťovňa do 31.12.2002 čiastku 473,0 mil. Sk.	Zostatok prostriedkov v čiastke 247,0 Sk obdržala Spoločná zdravotná poisťovňa v januári 2003.											
2.2. Návratná finančná výpomoc zo štátneho rozpočtu (cudzie príjmy)

V roku 2002 nebola poskytnutá zdravotným poisťovniam návratná finančná výpomoc, nakoľko sa celá rozpočtovaná čiastka 186 mil. Sk viazala v zmysle uznesenia vlády č. 952/02 na oddĺženie škôl a školských zariadení a riešenie záväzkov štátu v odvetví školstva v pôsobnosti krajských a okresných úradov.

2.3.	 Zdroje bez cudzích príjmov

Zdroje bežného roka bez cudzích príjmov (návratnej finančnej výpomoci, ale vrátane prostriedkov z privatizácie) dosiahli vo výšku 57 518,7 mil. Sk, čo je nárast o 7 502,2 mil. Sk oproti roku 2001, kedy dosiahli úroveň 50 016,5 mil. Sk (príloha č. 2b).

2.4.  Celkové zdroje

Prevod prostriedkov z minulého roku vo výške 2 676,3 mil. Sk zvýšil zdroje bežného roku na úroveň 60 195,0 mil. Sk, čo je viac oproti rozpočtu o 1 120,9 mil. Sk a predstavuje plnenie na 101,9 %. Oproti minulému roku táto suma vzrástla o  7 876,6 Sk, t.j. o 15,1 %. 

3.Výdavky celkom

Výdavky v roku 2002 dosiahli sumu 56 576,6 mil. Sk, čo predstavuje oproti 
dosiahnutej skutočnosti roku 2001 nárast o 6 934,5  mil. Sk.

										v mil. Sk
Ukazovateľ	sk. 2001	rozp. 2002	sk. 2002 	% plnenia	roč.rozdiel	
Základný fond	46 722,1	55 301,4	53 674,5	97,1	6 952,4	
Rezervný fond	182,9	267,1	171,8	64,4	-11,1	
Účelový fond	847,2	1 068,5	959,3	89,8	112,1	
Správny fond	1631,5	2 137,1	1 769,1	82,8	137,6	
Ostatné	258,4	300	1,9	0,7	-256,5	
Výdavky   s p o l u	49 642,1	59 074,1	56 576,6	95,8	6 934,5	

Ako vyplýva z tabuľky, ročný nárast výdavkov spôsobil najmä rast výdavkov základného fondu.

3.1. Výdavky základných fondov

Najvýraznejší nárast o 6 952,4 mil. Sk bol zaznamenaný vo výdavkoch základných fondov. Na tomto medziročnom  zvýšení sa najväčšou mierou podieľali  vo všetkých poisťovniach výdavky za lieky a zdravotnícke pomôcky vo výške 4 532,7 mil. Sk a výdavky zdravotníckych zariadení v sume 2 262,9 mil. Sk. Vývoj výdavkov na zdravotnú starostlivosť prezentuje  nasledovný prehľad:								   
           v mil. Sk
Výdavky za zdravotnú starostlivosť, z toho :	skut. 2001	skut.  2002 	% rastu	nárast (pokles)	
lieky a zdravotnícke pomôcky	16 947,2	21 479,9	126,7	4 532,7	
NSP a samostatné nemocnice	19 114,5	21 377,4	111,8	2 262,9	
samostatné polikliniky	1 228,0	1 361,7	110,1	133,7	
lekári primárneho kontaktu	4 848,2	5 230,0	107,8	381,8	
lekári špecialisti	1 861,2	2 180,7	117,2	319,5	
ostatné	1 197,2	981,3	82,0	-215,9	
S p o l u 	45 196,3	52 611,0	116,4	7 414,7	
	
Zvýšenie výdavkov základného fondu v roku 2002 ovplyvnila okrem vyšších výdavkov na lieky a zdravotnú starostlivosť i úhrada splátok návratných finančných výpomocí v celkovej výške 567,5 mil. Sk, z čoho uhradila Spoločná zdravotná poisťovňa sumu 267,5 mil. Sk a Všeobecná zdravotná poisťovňa splátku v hodnote 300,0 mil. Sk.

3.2. Výdavky rezervných fondov

Výdavky rezervných fondov v čiastke 171,8 mil. Sk sa takmer v celej výške použili v zmysle ods. 3 § 51 zákona NR SR č. 273/94 Z. z. v z. n. p. na krytie výdavkov základného fondu. Oproti predchádzajúcemu roku tieto výdavky poklesli o 11,1 mil. Sk. 

3.3. Výdavky účelových fondov
	V roku 2002 čerpali zdravotné poisťovne účelové fondy vo výške 959,3 mil. Sk, 
pričom oproti minulému roku vzrástli tieto výdavky o 112,1 mil. Sk. Z prostriedkov účelových fondov presunuli zdravotné poisťovne sumu 958,7 mil. Sk na úhradu výkonov zdravotnej starostlivosti a liekov hradených zo základného fondu.

Najväčšou mierou sa na čerpaní podieľala Všeobecná zdravotná poisťovňa, keď použila 589,4 mil. Sk po schválení  Ministerstva zdravotníctva SR a Správnou radou VŠZP na financovanie náročných medicínskych programov, kontinuálne pokračujúcich z predchádzajúcich rokov. Podstatnú časť predstavovali náklady na celoplošne nakupované lieky vo výške 366,7 mil. Sk. Spoločná zdravotná poisťovňa sa podieľala na čerpaní čiastkou 209,6 mil. Sk.

3.4. Výdavky správnych fondov

Výdavky  správnych  fondov zdravotných poisťovní dosiahli v roku 2002  1 769,1 mil. Sk, z toho neinvestičné výdavky predstavovali sumu 1 518,4 mil. Sk. Výdavky správnych fondov zaznamenali nárast oproti minulému roku o 137,6 mil. Sk, t.j. o 8,4 %. Z tohto zvýšenia predstavuje nárast neinvestičných výdavkov sumu 104,9 mil. Sk, Na tomto zvýšení sa  podieľa vyššie čerpanie mzdových výdavkov o 34,7 mil. Sk, okrem CHZP Apollo, vo všetkých poisťovniach. Vyššie čerpanie prostriedkov na zoskupení Dane a poplatky sa výraznejšie prejavilo vo VŠZP z dôvodu vyššieho objemu úhrad súdnych trov a poplatkov pri právnom zastupovaní a exekúciách, keď dosiahlo sumu 33,8 mil. Sk. Čerpanie investičných prostriedkov dosiahlo výšku 250,7 mil. Sk, čo je viac oproti minulému roku o 32,7 mil. Sk, t.j. o 15,0 %.

3.5. Výdavky bez cudzích výdavkov 

Výdavky bez splátok návratných finančných výpomocí predstavovali v roku 2002 výšku 56 009,1 mil. Sk, čím vzrástli oproti roku 2001 o 8 233,5 mil. Sk (príloha č. 2b). Splátky návratných finančných výpomocí boli uhradené vo výške 567,5 mil. Sk.

B.  BILANCIA 
	
Celkový rozdiel príjmov a výdavkov, ktorý predstavuje zostatok prostriedkov na bankových účtoch dosiahol v roku 2002 výšku 3 618,4 mil. Sk, z toho v bežnom roku, t.j. bez 
prevodu minulého roka bol zostatok  942,1 mil. Sk. 

C.  POHĽADÁVKY  

Pohľadávky v roku 2002 dosiahli výšku  28 270,5 mil. Sk, z toho pohľadávky na poistnom 11 408,8 mil. Sk a na penále 9 803,0 mil. Sk. Oproti skutočnosti roku 2001, kedy dosiahli výšku 26 025,9 mil. Sk (poistné 11 026,4 mil. Sk a penále 8 364,9 mil. Sk) vzrástli o 2 244,6 mil. Sk. Na tomto zvýšení sa podieľalo najvyššou mierou zvýšenie pohľadávok na penále a pokutách o 1 438,1 mil. Sk, kým na pohľadávkach na poistnom len o  382,4 mil. Sk. Z dôvodu neplatenia najmä Spoločnej zdravotnej poisťovne do prerozdeľovacieho mechanizmu, vzrástli pohľadávky voči osobitnému účtu u tých poisťovní, ktoré dostávajú prostriedky z osobitného účtu povinného zdravotného poistenia.

											

											

											

											

											

Úspešnosť  vymáhania   pohľadávok v roku 2002 dosiahli zdravotné poisťovne v priemere na úrovni 59,1 % v bežnom roku, celkovú úspešnosť vymáhania pohľadávok od začiatku činnosti dosiahli v priemere vo výške 44,06 %. 

D.  ZÁVÄZKY  

Záväzky v roku 2002 vzrástli oproti predchádzajúcemu roku o 773,5 mil. Sk na 18 757,3 mil. Sk.  V rámci ich vnútornej štruktúry sa znížili záväzky voči zdravotným zariadeniam o 1 301,0 mil. Sk a voči lekárňam a výdajniam zdravotných pomôcok o 141,0 mil. Sk. V prípade, že by prostriedky z privatizácie neboli premietnuté v záväzkoch zdravotných poisťovní ich medziročný rast voči lekárňam a výdajniam  zdravotných pomôcok by mohol predstavovať cca 913,2 mil. Sk.

Záväzky voči štátnemu rozpočtu z titulu návratných finančných výpomocí (ďalej NFV) sa znížili o 567,5 mil. Sk, nakoľko došlo k úhradám splátok v zmysle uzatvorených zmlúv. K vyššiemu zníženiu záväzkov nedošlo z dôvodu posunu splátok NFV v sume 1 300 mil. Sk v zmysle uznesenia vlády SR č.1080/02. Celkový záväzok zdravotných poisťovní voči ŠR  k 31.12.2002 bol v celkovej výške 2 823,7 mil. Sk.

V roku 2002 naďalej rástli  záväzky zdravotných poisťovní voči osobitnému účtu povinného zdravotného poistenia. Záväzky neplatiacich poisťovní voči osobitnému účtu podľa správcu osobitného účtu dosiahli výšku 6 193,5 mil. Sk. Najväčšou mierou sa na tejto sume podieľal  záväzok  Spoločnej  zdravotnej   poisťovne. 

E. STAV FONDOV

	Celkový stav na bankových účtoch a pokladniciach na začiatku obdobia predstavoval celkový objem  2 676 296 tis. Sk (z toho neprevedené zostatky na príjmoch boli vo výške 395 435 tis. Sk). 

Celkový stav príjmov v sledovanom období bol vo výške 57 518 745 tis. Sk. Z toho príjmy fondov dosiahli v celkový objem 56 434 028 tis. Sk. Ostatné príjmy predstavovali sumu 1 084 717 tis. Sk. (Z toho nerozdelené zostatky na príjmoch sumu 1 083 351 tis. Sk). 

Výdavky spolu predstavovali sumu 56 576 654 tis. Sk, z čoho výdavky fondov dosiahli celkovú výšku 56 574 701 tis. Sk. Ostatné výdavky boli vykázané vo výške 1 953 tis.
Sk.  Stav na konci obdobia predstavoval objem 3 618 387 tis. Sk (z toho neprevedené zostatky na príjmoch boli vo výške 268 397 tis. Sk). Členenie podľa fondov je nasledovné:

										                     v tis. Sk
	Základný fond	Rezervný  fond	Účelový
fond	Správny
fond	S p o l u	
Stav na bank. účte a pokl. na zač. obd.	1 511 906	62 572	210 864	495 519	2 280 861	
Rozdelenie príjmov    
do fondov	53 093 942	234 797	1 007 125	2 098 164	56 434 028 	
Výdavky fondov	53 674 496	171 851	959 279	1 769 075	  56 574 701	
Stav na bank. účte a pokl. na konci obd.	2 128 156	126 067	260 254	835 513	3 349 990	

	Podľa predloženej účtovnej závierky bol stav fondov zdravotných poisťovní k 31. 12. 2002 nasledujúci :
Stav fondov zdravotných poisťovní v zmysle Výkazu PF Úč 1 – 01					  	         		  						     v tis. Sk
	Všeobecná
zdrav. poisť.	SZP	CHZP - Apollo	VZP -Dôvera	ZZP  - 
 Sideria - Istota	Spolu	
Základný fond	-4 872 755	-3 415 420	-1 213 495	-202 502	205 521	-9 498 651	
Rezervný fond	43 827	81 965	25 853	35 942	-725 301	-537 714	
Účelový fond	244 997	74 424	21 485	30 918	45 061	         416 885	
Správny fond	646 832	-2 517 615	30 510	33 223	-1 015	-1 808 065	
S p o l u 	-3 937 099	-5 776 646	-1 135 647	-102 419	-475 734	-11 427 545	

Pre porovnanie stav fondov k 31.12. 2001  
	Všeobecná
zdrav. poisť.	SZP	CHZP -Apollo	VZP-Dôvera	ZZP  - 
 Sideria - Istota	Spolu	
Základný fond	-5 168 594	-3 156 447	-1 212 355	-550 136	-75 062	-10 162 594	
Rezervný fond	36 361	40 072	11 103	18 596	-742 805	-636 673	
Účelový fond	191 539	71 861	25 370	15 843	52 592	357 205	
Správny fond	390 534	-984 975	-2 481	18 294	-9 536	-588 164	
S p o l u	-4 550 160	-4 029 489	-1 178 363	-497 403	-774 811	-11 030 226	

	Z uvedeného je vidieť, že celkový stav fondov k 31.12. 2002 bol cca o 400 mil. Sk nižší, ako v roku 2001. Najvýraznejší rozdiel oproti minulému roku predstavuje stav správnych fondov o cca 1 200 mil. Sk, a to najmä  v Spoločnej zdravotnej poisťovni.

F. ZDROJE ZO ŠTÁTNEHO ROZPOČTU
	
Vzťah štátneho rozpočtu k zdravotným poisťovniam bol v roku 2002 definovaný zákonom NR SR č. 273/1994 Z. z. v znení neskorších predpisov a zákonom č. 586/2001 Z. z. o štátnom rozpočte na rok 2002 nasledovne:

1) Platba štátu na zdravotné poistenie zákonom určenej skupiny osôb bola realizovaná v súlade s rozpočtom v celkovej výške 15 261,5 mil. Sk. Táto čiastka bola zvýšená o výsledok zúčtovania so ŠR za rok 2001  o nedoplatok štátu v sume 202,0 mil. Sk. Platba na jedného poistenca predstavovala 14% zo  základu 2 750 Sk, teda mesačne 385 Sk pre             1 poistenca. Výška prostriedkov štátu vrátane doplatkov z dôvodu zúčtovaní bola v porovnaní s rokom 2001 vyššia o 2 269,2 mil. Sk, t.j. o 17,2%. 

2) Ako zamestnávateľ zaplatil štát prostredníctvom štátnych rozpočtových a príspevkových organizácií na zdravotné poistenie celkovú sumu 2 378,5 mil. Sk.

3) V sledovanom období nebola zdravotným poisťovniam poskytnutá zo štátneho rozpočtu návratná finančná výpomoc na zabezpečenie platobnej schopnosti poisťovní z dôvodu platnosti uznesenia vlády SR č. 952/02, ktorým sa viazali rozpočtované prostriedky v celej výške 186,0 mil. Sk.

4) V roku 2002 boli zo štátneho rozpočtu  poskytnuté prostredníctvom ministerstva zdravotníctva SR v zmysle § 48 zákona NR SR č. 273/1994 Z. z. príspevky na úhradu nákladov za zdravotnú starostlivosť poskytnutú vo výnimočných prípadoch bezdomovcom vo výške 4,2 mil. Sk.
	
Závery

         V oblasti zdrojov komplikoval finančnú situáciu zdravotným poisťovniam, ktoré dostávali platby z prerozdeľovania povinného zdravotného poistenia počas celého roku, postup Spoločnej zdravotnej poisťovne. Táto dlhovala do prerozdeľovacieho mechanizmu k 31.12.2002 na poistnom 2 618,3 mil. Sk a záväzky z titulu poplatkov z omeškania dosiahli výšku 2 747,8 mil. Sk, teda spolu záväzok Spoločnej zdravotnej poisťovne predstavoval ku koncu roka 2002 sumu 5 366,1 mil. Sk.

Prostriedky uvoľnené v roku 2002 z Fondu národného majetku z výnosov privatizácie v zmysle prijatých uznesení vlády SR boli Ministerstvom zdravotníctva  smerované okrem zdravotných poisťovní i priamo lekárňam, štátnym zdravotníckym zariadeniam, Sociálnej poisťovni a Národnému úradu práce. V dôsledku toho, že je i naďalej problematické vykonať následné vzájomné vysporiadanie pohľadávok štátnych zdravotníckych zariadení a lekární so záväzkami zdravotných poisťovní, ostáva stále neuzatvorený posledný dôležitý krok pôvodného zámeru, nedosiahlo sa žiadané konečné zníženie záväzkov zdravotných poisťovní v celej výške poskytnutých peňažných prostriedkov z privatizácie.  Napriek ročnému nárastu celkových záväzkov zdravotných poisťovní je nutné konštatovať výrazné zníženie záväzkov voči zdravotníckym zariadeniam o 1 301,0 mil. Sk i mierne zníženie voči lekárňam a výdajniam zdravotných pomôcok o 141,0 mil. Sk. 

Z uvedeného vyplýva, že bez prostriedkov z privatizácie (účelovo určených na dofinancovanie a oddlženie štátnych zdravotníckych zariadení) by záväzky v priebehu roka vzrástli o 2 355,2 mil. Sk. K ďalšiemu zvýšeniu záväzkov v systéme zdravotných poisťovní by došlo, ak by Železnice SR nedostali z Fondu národného majetku SR finančné prostriedky na úhradu dlžného poistného voči Spoločnej zdravotnej poisťovni, ktoré sa v jej príjmoch prejavili vo výške 798 mil. Sk,  teda spolu by boli záväzky zdravotných poisťovní v roku 2002 vyššie o 3 153,2 mil. Sk a dosiahli by objem 21 910,5 mil. Sk.

NÁRODNÝ ÚRAD PRÁCE               			

Národný úrad práce je  verejnoprávna inštitúcia, ktorá bola  zriadená zákonom NR SR č. 387/1996 Z.z. o zamestnanosti s účinnosťou od 1.1.1997, ktorá zabezpečuje podporu a pomoc pri začleňovaní občanov na pracovné miesta na trhu práce. 

Národný úrad práce zabezpečuje najmä výber príspevkov na poistenie v nezamestnanosti a  príspevkov do garančného fondu, evidenciu nezamestnaných občanov hľadajúcich zamestnanie, evidenciu voľných pracovných miest, výplatu podpôr  v nezamestnanosti a vykonávanie aktívnej politiky trhu práce. 

Sadzba pre odvod príspevku na poistenie v nezamestnanosti je určená vo výške 3,75% z vymeriavacieho základu, z čoho zamestnávateľ platí 2,75% . Súčasne zamestnávateľ odvádza príspevok do garančného fondu vo výške 0,25 % z vymeriavacieho základu.

Výška príspevku do garančného fondu je určená  mesačnou sadzbou vo výške 0,25 % z vymeriavacieho základu . 

A. PRÍJMY A VÝDAVKY

V zmysle § 72 zákona NR SR č. 387/1996 Z.z. v znení neskorších predpisov Národný úrad práce zostavuje rozpočet na príslušný kalendárny rok a predkladá ho na schválenie Národnej rade Slovenskej republiky.

 Národná rada Slovenskej republiky uznesením č. 1802 zo dňa 18.12.2001 schválila rozpočet Národného úradu práce na rok 2002 v ktorom celkové zdroje predstavovali 15 342,3 mil. Sk, vrátane prevodu z minulých rokov vo výške 3 976,7 mil. Sk a celkové výdavky vo výške 12 112,9 mil. Sk. Predpokladalo sa, že hospodárenie Národného úradu práce v roku 2002 skončí s celkovým bilančným saldom  + 3 229,4 mil. Sk. 

1. Počet poistencov

Platiteľov príspevkov na poistenie v nezamestnanosti možno rozdeliť na dve skupiny, a to na : povinných platiteľov (zamestnanec, zamestnávateľ a samostatne zárobkovo činná osoba ) a dobrovoľných platiteľov ( napr. občania zárobkovo činní v cudzine, spoločníci s ručením obmedzeným). 

V roku 2002 celkový počet platiteľov príspevkov  na poistenie v nezamestnanosti vzrástol o 5 119 osôb. Zmeny vo vnútornej štruktúre platiteľov sú uvedené v nasledovnom tabuľkovom prehľade:
									(počet osôb)
Rok	Veľké 
závody	Malé
závody	SZČO	ostatní	zamestnanci	Spolu	
2001	14 090	119 622	 276 145	14 373	1 863 079	2 287 309	
2002	15 245	121117	295 209	13 872	1 846 985	2 292 428	
Zmena	1 155	1 495	19 064	-501	-16 094	5 119	

2. Príjmy 

Príjmy  Národného  úradu práce   sú  vymedzené v §73 zákona NR SR č. 387/1996 Z.z. v znení neskorších predpisov. Rozhodujúcu časť príjmov tvoria príjmy z príspevkov na poistenie v nezamestnanosti  vrátane dlžných súm , ktoré sa podieľajú na príjmoch bežného roka 81,3 percentným podielom. 

V roku 2002 Národný úrad práce disponoval zdrojmi  v objeme 18 755,3 mil. Sk, čo predstavuje nárast oproti skutočnosti roku 2001 o cca 3,6 mld. Sk. V tejto sume je zahrnutý aj prevod z prostriedkov z predchádzajúceho obdobia vo výške 6 528,9 mil. Sk. Skutočne dosiahnuté celkové zdroje  boli o cca 3,4 mld. Sk vyššie v porovnaní so schváleným  rozpočtom Národného úradu práce. Vysoké prekročenie rozpočtovaných príjmov  bolo spôsobené najmä  dosiahnutým vysokým  prebytkom  prostriedkov  z roku 2001, ktorý oproti rozpočtovanému objemu  bol o cca  2,6 mld. Sk vyšší. Úroveň celkových zdrojov ovplyvnilo i vyššie tempo rastu výberu poistného od ekonomicky aktívneho obyvateľstva v porovnaní s predikciami Národného úradu práce. 

Príjmy bežného roka dosiahli výšku  12 226,4 mil. Sk , čo predstavuje medziročný rast o  125,4 mil. Sk a 107,6 %- né plnenie rozpočtu Národného úradu práce. Na prekročení rozpočtovaných príjmov bežného roka sa najväčšou mierou podieľali  ostatné príjmy (úroky, pokuty, penále, odvody ), ktoré boli vyššie oproti rozpočtovanému objemu o takmer 300,0 mil. Sk. Ďalšími faktormi, ktoré pozitívne ovplyvnili dosiahnuté príjmy bežného roka boli:
- centrálne oddlženie pohľadávok Železníc SR vo výške 449,0 mil. Sk,
- čiastočné oddlženie štátnych zdravotníckych zariadení  vo výške 58,0  mil. Sk,
- úhrada pohľadávok po odpustení  penále  vo výške 463,6 mil. Sk,
- zlepšenie  odvodovej povinnosti  najväčších  odvádzateľov  príspevkov. 

2.1. Výber príspevkov na poistenie  v nezamestnanosti

V roku 2002 dynamika rastu  čistého výberu príspevkov na poistenie v nezamestnanosti  (bez dlžných súm) dosiahla index 109,1 %. Priemerný  mesačný výber  sa pohyboval na   úrovni  cca 747,0 mil. Sk mil. Sk, čo predstavuje najvyšší priemer od roku 1997. Výber príspevkov na poistenie v nezamestnanosti ( vrátane dlžných súm ) v celkovom objeme 9 934 572 tis. Sk  predstavuje 107,2 %- né plnenie  rozpočtovaného  výberu poistného na rok 2002. Priaznivý stav vo výbere poistného v nezamestnanosti bol dosiahnutý aj vďaka  zvýšeniu  úspešnosti výberu poistného. Úspešnosť výberu poistného v nezamestnanosti v tomto roku  dosiahla úroveň  94,7 % , čo v porovnaní s rokom 2001 predstavuje zlepšenie  o 1,2 %.

Rok 2002 z hľadiska úhrady dlžného poistného  na príspevku v nezamestnanosti možno hodnotiť pozitívne, nakoľko dynamika rastu pri tomto ukazovateli bola 129,5 %, čomu  zodpovedajú  finančné prostriedky v objeme 970,6 mil. Sk. V tejto sume sú započítané aj finančné prostriedky vo výške 507,0 mil. Sk, ktoré z prostriedkov z privatizácie uhradili zdravotnícke zariadenia (58,0 mil. Sk) a Železnice Slovenskej republiky ( 449,0 mil. Sk).

2. 2. Výber príspevkov  do garančného fondu

S účinnosťou od 1.5.2000 bol  vytvorený garančný fond. Do tohto fondu sú povinní prispievať všetci zamestnávatelia, okrem rozpočtových a príspevkových organizácií.

Celkový výber príspevkov do garančného fondu v  roku 2002  dosiahol sumu 481,6 mil. Sk, z toho sumu 29,8 mil. Sk predstavovala úhrada dlžných súm na príspevku do garančného fondu. Priemerný čistý mesačný výber bol na úrovni  37,7 mil. Sk, čo predstavuje medziročný index rastu 109,0 %. Rast výberu príspevkov do garančného fondu korešpondoval  s rastom  výberu poistného na poistenie  v nezamestnanosti. 

2. 3. Ostatné príjmy

Za  rok  2002  ostatné príjmy  dosiahli výšku 955,7 mil. Sk,  t.j. medziročne vzrástli o                                                                                                                                                                                        120,3 mil. Sk. Na ich prekročení sa najviac podieľali úroky z vkladov v bankách, ktoré v porovnaní s rokom 2001 vzrástli cca o 156 mil. Sk. Výrazný nárast týchto príjmov bol výsledkom zhodnocovania dočasne voľných finančných prostriedkov Národného úradu práce.

2. 4. Príjmy  z prostriedkov z privatizácie

V roku 2002 pokračovalo centrálne oddlženie Železníc Slovenskej republiky a štátnych zdravotníckych zariadení. Národný úrad práce obdržal od Železníc Slovenskej republiky v súlade s uznesením vlády SR č. 1092 z 25. septembra 2002  finančné prostriedky v celkovej sume 449,0 mil. Sk. Finančné prostriedky boli poukázané v piatich splátkach v priebehu roka 2002. V rámci ďalšej úhrady dlhov štátnych zdravotníckych zariadení Národný úrad práce  obdržal v januári 2002  finančné prostriedky vo výške 58,0 mil. Sk. 

								       ( v mil. Sk)
Uznesenie vlády
SR	Rozpočet
NÚP
1	Skutočnosť    2002
2	        Rozdiel

          2-1	
Č. 525/01 bodB.1,
Č. 1092/02	-	449,0	449,0	
Č.502/01B.1,113/2001	500,0	58,0	-442,0	
Spolu	-	507,0	7,0	

3. Výdavky celkom

Výdavky Národného úradu práce sa realizujú cez výdavky základného, správneho, rezervného a garančného fondu. Celkové výdavky v roku 2002 dosiahli výšku 10 576,5 mil. Sk, čo predstavuje 87,3 %  plnenie  rozpočtu Národného úradu práce. V porovnaní s rokom 2001 došlo k ich zvýšeniu o cca 2,0 mld. Sk. Podstatnú časť celkových výdavkov tvorili výdavky základného fondu v objeme  8 695,6  mil. Sk, ktoré  zahŕňajú výdavky na aktívnu i pasívnu politiku trhu práce.
									          
  (v mil. Sk)    
Ukazovateľ	Skutočnosť
2001	Rozpočet 
NÚP	Skutočnosť
2002
	Medziročný
index
rastu	Rozdiel
skutočnosť
2002-2001	
Výdavky celkom	8 637,6	12 112,9	10 576,5	122,4	1 938,9	
Základný fond	7 024,1	9 555,6	8 695,6	123,8	1 671,5	
Správny fond	1 524,1	1 707,3	1 698,8	111,5	174,7	
Rezervný fond	0	0	0	0	0	
Garančný fond	89,4	850,0	182,1	203,7	92,7	

V porovnaní s rokom 2001 s výnimkou rezervného fondu došlo k zvýšeniu výdavkov všetkých fondov Národného úradu práce. Z hľadiska objemu sa na  zvýšení  celkových výdavkov   najväčšou mierou podieľal základný fond, ktorého výdavky medziročne vzrástli o takmer 1,7 mld. Sk.

V nadväznosti na zníženie výšky účelovej dotácie zo štátneho  rozpočtu poskytovanej na financovanie vybraných nástrojov aktívnej politiky trhu práce  v roku 2002 došlo k výraznej zmene v pomere  finančných prostriedkov  štátneho rozpočtu a  vlastných zdrojov Národného úradu práce.  Kým v roku 2001  vlastné zdroje Národného úradu práce sa na financovaní aktívnej politiky trhu práce podieľali 62,2 %, v roku 2002 ich podiel predstavoval   89,3%.                                                                                                                                                                                                                                                                                                                                                                

Výdavky správneho fondu medziročne rástli indexom 111,5 % , čo v absolútnom vyjadrení predstavuje sumu  174,7 mil. Sk. Čerpanie výdavkov v uvedenej výške zodpovedá 99,5 % plneniu rozpočtu Národného úradu práce. V nadväznosti na priaznivý vývoj hospodárenia Národného úradu práce  sa  finančné prostriedky rezervného fondu v roku 2002  
nečerpali. Najvyšší index rastu bol dosiahnutý u výdavkov garančného fondu, ktoré v porovnaní s rokom 2001  sa zdvojnásobili.

B. BILANCIA

Rok 2002 je z hľadiska výsledkov hospodárenia porovnateľný s rokom 2001. Národný úrad práce hospodáril v priaznivých podmienkach v nadväznosti na vývoj príjmovej časti  rozpočtu a mierny nárast  výdavkov jednotlivých fondov. Národný úrad práce v sledovanom období ukončil rozpočtové hospodárenie  v bežnom roku  prebytkom vo výške  1 649,9 mil. Sk. Celkové hospodárenie s prebytkom v objeme  8 178, 8 mil. Sk predstavuje medziročné zvýšenie o cca 1,7  mld. Sk. 

C. POHĽADÁVKY

Celkový stav pohľadávok Národného úradu práce k 31.12.2002 dosiahol výšku   12 610,5 mil. Sk , čo  v  porovnaní  s  predchádzajúcim rokom  predstavuje  zníženie o cca 1,5 mld. Sk. Z hľadiska jednotlivých fondov  95,4%-ný podiel pripadá na pohľadávky základného fondu, ktoré v porovnaní s rokom 2001 poklesli o cca 1,7  mld. Sk. Na  tomto znížení   sa   penále z omeškania podieľalo sumou cca 1,6 mld. Sk, pokles istiny  bol miernejší . Celkové zníženie pohľadávok bolo ovplyvnené viacerými faktormi: pokračovanie centrálneho oddlženia Železníc Slovenskej republiky a štátnych zdravotníckych zariadení, uplatňovanie splátkových kalendárov, ohraničenie výšky penále maximálne do výšky istiny, zintenzívnenie vymáhania pohľadávok v rámci správneho konania.

D. ZÁVÄZKY

V roku 2002 celkové záväzky Národného úradu práce dosiahli  sumu  1 603,8 mil. Sk, čo predstavuje  zvýšenie  oproti   skutočnosti   roku   2001   o cca 560 mil. Sk. Z tejto sumy  1 404,7 mil. Sk predstavujú záväzky z podpísaných dohôd na aktívnu politiku trhu práce. Nárast záväzkov je spôsobený najmä zvýšeným objemom zmluvne dohodnutých príspevkov na nové pracovné miesta a časovým posunom realizácie dohôd do nasledujúceho roka.

E . TVORBA A POUŽITIE FONDOV

Tvorba a použitie fondov Národného úradu práce je legislatívne upravená  zákonom  NR SR č. 387/1996  Z.z. o zamestnanosti v znení neskorších predpisov. V súlade s uvedeným Národný úrad práce  tvoril  štyri fondy, ktoré v roku 2002 hospodárili s celkovým zostatkom 8 178,8 mil. Sk. Na uvedenom zostatku sa jednotlivé fondy podieľali nasledovne: základný fond  v  objeme  4 960,9  mil. Sk,  rezervný  fond v   objeme   862,5 mil. Sk ,   správny   fond v objeme 337,3 mil. Sk a garančný fond v objeme 2 018,0 mil. Sk.

							                                                 ( v mil. Sk)                                                                    
Skutočnosť 2002	Základný fond	Rezervný fond	Správny fond	Garančný fond	Spolu	
Tvorba celkom	13 656,6	862,5	2 036,0	2 200,2	18 755,3	
Použitie celkom	8 695,6	0	1 698,8	182,1	   10 576,5	
Zostatok  celkom	4 961,0	862,5	337,3	2 018,0	8 178,8	

1. Základný fond

Rozhodujúcim zdrojom tvorby základného  fondu je príspevok na poistenie v nezamestnanosti a účelové dotácie zo štátneho rozpočtu určené na financovanie nástrojov aktívnej politiky trhu práce. Do tvorby fondu v zmysle platnej legislatívy vstupujú aj  iné príjmy, napr. odvody za nedodržanie povinného zamestnávania občanov so zmenenou pracovnou schopnosťou, pokuty za porušenie pracovno-právnych predpisov, splátky návratných príspevkov na spoločensky účelné pracovné miesta, ktoré z hľadiska ich objemu  predstavujú nepatrnú časť z celkových zdrojov základného fondu.

V roku 2002 celková tvorba základného fondu v súlade s platnou legislatívou bola vo výške  13 656,6 mil. Sk , z čoho  prevod z minulých rokov predstavoval  4 016,9  mil. Sk. Skutočná tvorba základného fondu  prekročila jeho rozpočtovanú úroveň o 2 720,1 mil. Sk a to najmä v dôsledku  vykázaného skutočného zostatku základného  fondu za rok 2001, ktorý dosiahol dvojnásobok rozpočtovaného objemu. Na uvedenom prekročení sa menšou mierou podieľal vyšší výber príspevku na poistenie v nezamestnanosti   a ostatných príjmov, ktoré vstupujú do tvorby fondu.

Čerpanie výdavkov základného fondu dosiahlo výšku 8 695,6 mil. Sk, čo predstavuje úsporu oproti rozpočtu  cca 0,9 mld.  Sk. V porovnaní s rokom 2001  došlo k ich zvýšeniu o cca 1,7 mld. Sk. Vykázané čerpanie dosiahlo najvyššiu úroveň od roku  1995. 

Na vyššom čerpaní  celkových výdavkov základného fondu  sa podieľal rast výdavkov na aktívnu a pasívnu politiku trhu práce. 

Aktívna politika trhu práce

Na aktívnu politiku trhu práce sa v roku 2002 vynaložili finančné prostriedky v celkovom objeme  3 482,6 mil. Sk, čo  predstavuje  89,2 % plnenie rozpočtovaného objemu a medziročný index rastu 155,8 %. V porovnaní s predchádzajúcim rokom sa pomer finančných prostriedkov vynaložených zo štátneho rozpočtu a z vlastných zdrojov Národného úradu práce výrazne zmenil. V sledovanom období  finančné prostriedky vynaložené na aktívnu politiku trhu práce z vlastných zdrojov Národného úradu práce dosiahli výšku  3 109,7 mil. Sk, čo predstavuje viac ako trojnásobok skutočnosti roku  2001. 

Rozhodujúca  časť výdavkov na realizáciu aktívnej politiky trhu  práce smerovala na  financovanie nových aktívnych opatrení. Finančné prostriedky vynaložené na plnenie  záväzkov vyplývajúcich  z dohôd uzatvorených  v predchádzajúcom období  predstavovali  17,2 % podiel, v absolútnom vyjadrení cca 600,0 mil. Sk.

Finančné prostriedky boli použité najmä na podporu vytvárania pracovných miest  na samozamestnávanie  vo výške 630,7 mil. Sk,  verejnoprospešné práce 574,1 mil. Sk,  rekvalifikáciu  412,2 mil. Sk a na podporu  zamestnávania  občanov  so  zmenenou pracovnou schopnosťou  374,9 mil. Sk.

V roku 2002 v rámci  programu Národný akčný plán zamestnanosti boli v kapitole MPSVR  SR  rozpočtované finančné prostriedky  v celkovom objeme 604,0 mil. Sk.  Prostriedky  poskytnuté zo štátneho rozpočtu boli účelovo určené na financovanie vybraných  nástrojov aktívnej politiky trhu práce a to náhrada cestovných výdavkov, dohodnuté pracovné miesto pre absolventa školy na určitú dobu, dohodnuté pracovné miesto pre dlhodobo nezamestnaného. V súlade so zmluvami medzi Národným úradom práce a MPSVR SR boli  finančné prostriedky vo forme štvrťročných preddavkov poukazované Národnému úradu práce.  Po zohľadnení  finančného zúčtovania  výška  skutočne   použitých prostriedkov dosiahla  sumu 372,9 mil. Sk. Z uvedeného objemu   88 % bolo použitých  na financovanie  programu zameraného na najrizikovejšiu skupinu evidovaných nezamestnaných a to  dlhodobo nezamestnaných.

Pasívna politika trhu práce

Na pasívnu politiku trhu práce  boli vynaložené finančné prostriedky v celkovom objeme  5 213,0 mil. Sk , čo predstavuje zvýšenie oproti skutočnosti roku 2001 o cca 424,0 mil. Sk. Zvýšenie výdavkov na  pasívnu politiku trhu práce, ktoré zahŕňajú  výplatu podpôr v nezamestnanosti, platbu poistného na zdravotné poistenie, nemocenské poistenie a dôchodkové zabezpečenie v nezamestnanosti  za evidovaných nezamestnaných poberajúcich podporu v nezamestnanosti  bolo spôsobené najmä zvýšením priemernej mesačnej výšky podpory v nezamestnanosti o cca 324 Sk, t.j. na sumu 3 575,- Sk. Pri priemernom  počte  poberateľov  podpory  v  nezamestnanosti  došlo  k  miernemu   poklesu z 88 026 osôb na 86 442.

V nadväznosti na vysoký  zostatok finančných prostriedkov  z roku 2001 a priaznivý vývoj  príjmov základného fondu prebytok základného fondu k 31.12. 2002  dosiahol  4 961,0 Sk , čo predstavuje zvýšenie oproti roku 2001 o 944 mil. Sk.

2. Rezervný fond 

V zmysle zákona NR SR č. 387/1996 Z.z. v znení neskorších predpisov Národný úrad práce tvorí  rezervný fond, ktorý je určený na úhradu potrieb základného fondu, ak  základný fond má nedostatok finančných prostriedkov. Zákon ustanovuje jeho minimálnu tvorbu, ktorá je určená ako trojnásobok priemernej výplaty mesačnej podpory v nezamestnanosti za predchádzajúci kalendárny rok .

V nadväznosti na uvedené Národný úrad práce v roku 2002 znížil výšku rezervného fondu vytvorenú v predchádzajúcom roku o sumu 240,7 mil. Sk, čím sa celková tvorba rezervného fondu dostala na úroveň  862,5 mil. Sk. Prostriedky rezervného fondu neboli čerpané od roku 1997. 

3. Správny fond

V zmysle vyššie citovaného zákona je správny fond určený na krytie výdavkov súvisiacich so správou a činnosťou Národného úradu práce. Rozhodujúcim zdrojom jeho príjmov sú príjmy z výberu poistného a príjmy z príspevku do garančného fondu, ktoré  sa  odčerpávajú do správneho fondu najviac vo výške  16% s výnimkou prostriedkov zo štátneho rozpočtu. Do celkovej tvorby správneho fondu sa zahŕňa jeho zostatok z predchádzajúceho roka. 
Skutočná tvorba správneho fondu  v sledovanom období v objeme 2 036,0 mil. Sk prekročila jeho rozpočtovanú úroveň o cca 329 mil. Sk. 

Výdavky správneho fondu  vo výške  1 698,8 mil. Sk predstavujú 99,5 % plnenie rozpočtu. V porovnaní s rokom 2001  výdavky správneho fondu vzrástli o 11,5 %, v absolútnom vyjadrení o 175 mil. Sk. Neinvestičné náklady  sa podieľajú na celkových výdavkoch 90,1 %, čo korešponduje so skutočnosťou roku 2001.

Celkový zostatok správneho fondu  za rok 2002 bol vo výške 337,3 mil. Sk, z čoho prevod z roku 2001 bol  v objeme  203,5 mil. Sk. V porovnaní so zostatkami  ostatných fondov, pri správnom fonde nedochádza k výraznému akumulovaniu finančných prostriedkov.

4. Garančný fond 

Na tvorbe garančného fondu sa najväčšou mierou podieľajú dva zdroje, príspevky od zamestnávateľov a účelová dotácia zo štátneho rozpočtu. Štát participuje na tvorbe garančného fondu v rovnakej výške ako zamestnávateľ. 

V roku 2002 celková tvorba garančného fondu dosiahla výšku  2 200,2 mil. Sk, z čoho   1 205,2 mil. Sk  boli nevyčerpané finančné prostriedky  z roku 2001.  

Rok 2002 z hľadiska výdavkov bol porovnateľný s rokom 2001, t.j. naďalej pretrvávalo nízke čerpanie  garančného fondu. Za uvedené obdobie boli z garančného  fondu  poskytnuté peňažné náhrady 60 subjektom pre 6 998 zamestnancov v celkovej sume 182,1 mil. Sk. V nadväznosti na priaznivý vývoj vo výbere príspevkov a súčasne nízke čerpanie jeho výdavkov, garančný fond  vykazuje celkový zostatok v sume  2 018, 0 mil. Sk. 

F. ZDROJE ZO ŠTÁTNEHO ROZPOČTU 

           V roku 2002 bol vzťah štátneho rozpočtu k Národnému úradu práce definovaný rámcom zákona  č. 387/1996 Z.z. o  zamestnanosti   v  znení neskorších  predpisov a   zákona NR SR č. 586/2001 Z.z. o štátnom rozpočte na rok 2002 v nasledovných oblastiach:

           1. Štát  povinne  participuje   na   tvorbe  zdrojov  garančného  fondu a to  v  rovnakej  výške ako zamestnávateľ, ktorý je odvádzateľom príspevku do garančného fondu. V súlade mechanizmom   poskytovania   finančných prostriedkov,   ktorý  je určený  zákonom  NR SR č. 387/1996 Z.z. o zamestnanosti v znení neskorších predpisov, štát poskytol Národnému úradu práce  preddavkovo finančné prostriedky  v objeme 320,0 mil. Sk. Za rok 2002 vznikol nedoplatok štátu vo výške  161,7 mil. Sk, finančné prostriedky obdrží Národný úrad práce v roku 2003 po schválení zúčtovania štátneho rozpočtu za rok 2002.

2. V roku 2002 na financovanie aktívnej politiky trhu práce  v súlade s upraveným  štátnym rozpočtom na rok 2002 boli Národnému úradu práce  poukázané finančné prostriedky v celkovom objeme 372,9 mil. Sk. Z tejto sumy   skutočne poskytnutá dotácia do 31.12. 2002 bola vo výške 306,7 mil. Sk a suma 66,2  mil. Sk,  ktorú Národný úrad práce obdržal až v roku 2003 predstavuje vysporiadanie decembra 2002. 

3.Garancia platobnej schopnosti  -  v súlade s  platnou legislatívou štát 

a) môže pri splnení zákonom definovaných podmienok poskytnúť Národnému úradu práce návratnú finančnú výpomoc na krytie výdavkov garančného  fondu za predpokladu, že  prostriedky garančného fondu sa vyčerpali a  uspokojovanie nárokov z pracovného pomeru vo forme peňažnej náhrady nie je možné zabezpečiť z dôvodu  platobnej neschopnosti zamestnávateľa,

b) poskytuje návratnú finančnú výpomoc na zabezpečenie výplaty podpôr v nezamestnanosti pre evidovaných nezamestnaných. Jej poskytnutie je podmienené nedostatkom finančných prostriedkov určených na výplatu podpôr v nezamestnanosti evidovaným nezamestnaným po vyčerpaní prostriedkov  rezervného fondu. 

Vzhľadom na priaznivý výsledok hospodárenia Národného  úradu práce v roku 2002, štát nemusel garantovať jeho platobnú schopnosť poskytnutím  návratnej finančnej výpomoci. 

ZÁVERY

V roku 2002 pokračoval pozitívny vývoj hospodárenia Národného úradu práce. Tento vývoj bol v rovine príjmov ovplyvnený najmä zlepšeným vývojom výberu poistného a na strane výdavkov nízkym nárastom výdavkov jednotlivých fondov. 
	
Vykázaný vysoký prebytok  finančných  prostriedkov Národného úradu práce bol spôsobený   najmä   výškou    naakumulovaných    finančných   prostriedkov    z   roku 2001 v základnom a garančnom fonde. 

Legislatívne určená výška účelovej dotácie zo štátneho rozpočtu do garančného fondu rovnako  vytvára možnosť akumulácie objemu finančných prostriedkov v tomto fonde, ktoré vysoko prevyšujú požiadavky na ich použitie.